Tupona mumusela wabuzangi bwanciki akunyansya.
Cinyonyoono cakaindila kuvwula munyika eeyi kuzwa Saatani naakawa. Saatani wakatyola mulawo wa Kujulu alimwi lino uyanda kuti abalo bantu banyansye Yahuwah. Hena uyoozwidilila?
Saatani ubelesya milwi yanzila zyakukulwaizya bantu bokwa Yahuwah kuti batyole mulawo wabulemu. Imwi nzila iinda kuzwidilila njakunjilauka muli nzyotusyoma akutoongelezya kuti tatuceelede kutobela mulawo wa Yahuwah.
Bana Kristu banji baluula mbobalemeka Yahushua ajwi Lyakwe; pele, tabakubwene kuti zimwi nzyobasyoma zibasolweda mbuli moofu kuti batabilile buzangi bwa Saatani.
Muzeezo wa “mulawo aluzyalo” kanjikanji tuuteelelwi kabotu alimwi, citobela, bantu banji balaligunkula amuzeezo ooyu. Kutateelela kabotu luzyalo lwabulemu mbolweendelanya amulawo ncecitola zyuulunzuma zya bana Kristu baluulwa kuti basyome kuti tabaceelede kubamba Milawo.
Kutegwa tulyaangulule kuzwa kukulubila ooku, tweelede kumvwa ncocaamba kuba “kufwidwa luzyalo” kujatikizya bwaamba Mangwalo. Hena luzyalo caamba kuti tatuceelede kubamba Milawo ili Kkumi na?
Ninzi ncotunga twaamba? Hena tuye kumbele mucinyonyoono, kutegwa luzyalo lwiindilile kupegwa? Nee kaka,Yahuwah tazumizyi eeci... (amulange ba Roma 6:1-2.)
Mangwalo alisalazyide: Tatweelede kuya kumbele mucinyonyoono nkaambo biyo kakuyi kucili luzyalo.
Pele ino ninzi cinyonyoono?
“. . . cinyonyoono nkusotoka mulawo.” (Johani 3:4)
Aboobo, luzyalo, talutuzumizyi kuti tutyole Milawo, nkaambo cinyonyoono nkusotoka naa kutyola mulawo wa Yahuwah. Kupeekezya kuti luzyalo lutupa kwaanguluka kuti tatuceelede kubamba Milawo ili Kkumi inga kwaba kwaamba kuti luzyalo nkuzumizya kucita cinyonyoono! Nee kaka, Yahuwah tazumizyi eeci pe.
Ibbaibbele lyaamba zinji kujatikizya kutyola mulawo [cinyonyoono]:
“Bulumbu bwa cinyonyoono ndufu . . .” (ba Roma 6:23)
“Nkaambo kufumbwa uubamba mulawo woonse, pele kalezya mukampango komwe, ulaa mulandu muli zyoonse.” (Jakobo 2:10)
Kubamba mulawo lino caboneka kuti ncintu ciyandika kapati. Pele kujanza limwi, tatukonzyi kunununwa kwiinda mukubamba buyo mulawo kulikke:
“Aboobo kwiinda mumicito yamulawo taakwe uukonzya kusalazyigwa kunembo Lyakwe . . .” (ba Roma 3:20)
Mangwalo alisalazyide kuti taakwe naba omwe uyoonununwa kwiinda mumicito yamulawo pe. Hena tunununwa buti? Mbuti mulawo mbuuyendelana aluzyalo? Ciyubunuzyo 14:12 citwaambila kuti basaante banooli baabo babamba milawo ALIMWI balaa lusyomo muli Yahushua. Nduzyalo lwa Yahuwah lubapa kuti bakonzye buyo kubamba mulawo.
Nkooku kubikkilila kwabasaante: mbaaba babamba milawo yokwa Yahuwah, alimwi balaa lusyomo muli Yahushua. (Amulange Ciyubunuzyo 14:12)
Kanjikanji kampango katateelelwi kabotu kabelesyegwa kupandulula luzyalo nkaaka:
Eelyo cinyonyoono tacikakuzundi: nkaambo toli kunsaa mulawo pe, pele ufwidwe luzyalo. (amulange ba Roma 6:14.)
Ninzi caambwa mukampango aaka? Katutana manizya kwaamba, atuye kumbele mukampango katobela kaako:
Ino mbuti kayi? Hena tucite cinyonyoono nkaambo kakuti tatucili kunsaa mulawo, pele tufwidwe luzyalo? Nee kaka ,Yahuwah tazumizyi eeci pe. (amulange ba Roma 6:15.)
Mbuli mbutwabona kale, cinyonyoono nkusotoka naa kutyola mulawo wa Yahuwah (1 Johani 3:4). Aboobo, hena aaka kampango, kaamba kuti tweelede kutyola naa kusotoka mulawo wa Yahuwah nkaambo tulifwidwe luzyalo?” Kwiingula nkuti: “Nee kaka, Yahuwah tazumizyi eeci.”
Mulawo uli mbuli cimbonimboni citutondezya aawo mpotwacita cinyonyoono.
Nindataazyiba cinyonyoono, pele buyo nkaambo kamulawo. (Amulange ba Roma 7:7.)
Mulawo ututondezya waawo mpotwacita cinyonyoono kutegwa tupiluke kuli Yahushua. Tatubambi Milawo kutegwa tunununwe pe. Tubamba Milawo nkaambo kakuti tuli nunudwe kale. Kubamba Milawo ngo mucelo walufutuko lwesu, kutali muyanda.Tulinunundwe kwiinda muluzyalo lwabulemu.
Yahushua wakali kubamba Milawo, alimwi notuzyiba Nguwe, tuyooba mbuli Nguwe.
“Ooyo waamba kuti, Ime ndili Muzyi, pele katabambi milawo Yakwe, mubeji, alimwi kasimpe takali muli nguwe.” (1 Johani 2:4)
Basaante mbabaabo “babamba milawo yokwa Yahuwah, alimwi balaa lusyomo muli Yahushua.” (Ciyubunuzyo 14:12)
“Nkaambo mbuli mubili kuti kakwiina muya ulifwide, mbweenya alusyomo lutakwe milimo lulifwide alwalo.” (Jakobo 2:26)
Caatalikila acinyonyoono comwe. Nkaambo mulawo wakatyolwa, Yahushua wakasala kubbadela bulumbu bwa lufu kuti anunune ndiswe. Aboobo kalwiindide lufu Lwakwe, hena mulawo tiiwakaciliko?? Yahushua, Lwakwe, wakabamba Milawo.
“Kuti kamubamba milawo Yangu, muyookkala muluyando Lwangu; mbweenya mbuli Ndime mbweekabamba milaawo ya Taata Wangu, akukkala muluyando Lwakwe.” (Johani 15:10)
Mbubuti luyando lwesu kuli Yahushua mboluyubununwa?
“Kuti kamuyanda Ndime, kamubamba milawo Yangu.” (Johani 14:15)
Mbubuti bweende bwesu a Yahushua mbobulibonya?
“Ooyo waamba kuti, Ime ndili Muzyi, alimwi katabambi milawo Yakwe, ngo mubeji, alimwi taakwe kasimpe muli nguwe.” (1 Johani 2:4)
Banji bayakwaamba mubuzuba oobo kuti, Simalelo, Simalelo, hena tiitwakashinshima muzina lyako? Alimwi akutanda madaimona muzina lyako? Alimwi akucita maleele aalibotela muzina lyako? Nkabela Ime njakubaambila kuti, Ime nsyemuzyi nywebo: kamuzwaawa munsi lyangu, inywe nomucita zisofweede [kubula mulawo]. (Amulange Mateyo 7:22-23.)
Kuti katumuyanda ncobeni Yahuwah, tunooya kumbele kubamba Milawo Yakwe yoonse.
Nkaambo oolu ndoluyando lwa Yahuwah, kuti tubambe milawo Yakwe: alimwi milawo Yakwe tiikatazyi pe. (Amulange 1 Johani 5:3.)
tso_Latn bem_Latn bem_Latn bem_Latn bem_Latn nya_Latn bem_Latn bem_Latn bem_Latn lug_Latn bem_Latn nya_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn mri_Latn bem_Latn bem_Latn lug_Latn bem_Latn bem_Latn ssw_Latn bem_Latn bem_Latn bem_Latn bem_Latn sna_Latn bem_Latn sna_Latn dyu_Latn bem_Latn bem_Latn bem_Latn bem_Latn